sagorsarker/bangla-wikipedia huggingface dataset:
মানিকগঞ্জ মেডিকেল কলেজ

মানিকগঞ্জ মেডিকেল কলেজ বাংলাদেশের একটি সরকারি মেডিকেল কলেজ। ২০১৪ সালে অনুমোদিত নতুন ৬টি মেডিকেল কলেজের মধ্যে এটি একটি। এটি মানিকগঞ্জ জেলার মানিকগঞ্জ সদর উপজেলায় অবস্থিত। কলেজটি মেডিসিন অনুষদের অধীনে ঢাকা বিশ্ববিদ্যালয়ের অধিভুক্ত। ৫১ জন শিক্ষার্থী নিয়ে ২৬ জানুয়ারি ২০১৫ সালের এটির একাডেমিক কার্যক্রম শুরু হয়। এটি মানিকগঞ্জ নার্সিং কলেজ থেকে সাময়িকভাবে একাডেমিক কার্যক্রম শুরু করে। ২৪ জানুয়ারি ২০২০ তারিখে তৎকালীন স্বাস্থ্য ও পরিবার পরিকল্পনা মন্ত্রণালয়ের মন্ত্রী জাহিদ মালেক চান্দরা গ্রামে নির্মিত কলেজ এর স্থায়ী ক্যাম্পাস এর একাডেমিক ভবন এবং ছাত্র-ছাত্রীদের পৃথক দুইটি হোস্টেল ভবনের উদ্বোধন করেন। বর্তমানে মেডিকেল কলেজটির সব ধরনের প্রশাসনিক এবং একাডেমিক কার্যক্রম স্থায়ী ক্যাম্পাসে পরিচালিত হচ্ছে।
এটি এমবিবিএস ডিগ্রির জন্য ৫ বছরের কোর্স প্রদান করে এবং প্রতি বছর ৭৫ জন শিক্ষার্থীকে ভর্তি করিয়ে থাকে।২০২৩-২৪ সেশন থেকে ১২৫ জন কর ছাত্র-ছাত্রী ভর্তি হবে।একই ক্যাম্পাসে ৫০০ বেড হাসপাতালে এখন পর্যন্ত ৩১ টি বিভাগ চালু আছে।
২০১৪-১৫ অর্থবছরে, বাংলাদেশ সরকার সারাদেশে স্বাস্থ্যসেবা উন্নয়নের লক্ষ্যে মানিকগঞ্জ, সিরাজগঞ্জ, জামালপুর, পটুয়াখালী, টাঙ্গাইল ও রাঙ্গামাটিতে ৬টি নতুন মেডিকেল কলেজ স্থাপনের অনুমোদন দেয়। এটি তার অংশ হিসেবে তৈরি হয়। মেডিকেল কলেজটি মানিকগঞ্জ মেডিকেল কলেজ নামে চালু হয়। ২০১৪-১৫, ২০১৫-১৬, ২০১৬-১৭ ও ২০১৭-১৮ সনের এম,বি,বি,এস ব্যাচে মানিকগঞ্জ মেডিকেল কলেজে ভর্তির জন্য ৫১ টি করে আসন বরাদ্দ করা হয়। ২০১৮-১৯ সেশনে এর আসন সংখ্যা বাড়িয়ে ৬৫ এবং ২০২০-২১ সেশনে ৭৫ করা হয়। বর্তমানে এর মোট শিক্ষার্থীসংখ্যা ৩৩৪ জন।
পরবর্তীতে ২০১৭ সালে রাষ্ট্রপতির অনুমতিক্রমে প্রাক্তন জাতীয় পার্টি ও আওয়ামী লীগের রাজনীতিবিদ, বস্ত্রমন্ত্রী, ঢাকা সিটি করপোরেশনের সাবেক মেয়র এবং অবসরপ্রাপ্ত কর্ণেল (পিএসসি) আব্দুল মালেকের নামে কলেজটির নামকরণ করা হয়।
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "মানিকগঞ্জ মেডিকেল কলেজ" হয়।
স্বাস্থ্য মন্ত্রণালয়ের আওতাধীন ডিজিএইচএসের অধীনে মেডিকেল শিক্ষা পরিচালক কর্তৃক, বাংলাদেশের সকল সরকারি মেডিকেল কলেজের স্নাতক এমবিবিএস কোর্সের ভর্তি প্রক্রিয়া কেন্দ্রীয়ভাবে পরিচালনা করা হয়। পরীক্ষায় একটি লিখিত এমসিকিউ পরীক্ষা থাকে, যা সারাদেশে একই দিনে সমস্ত সরকারি মেডিকেল কলেজগুলিতে একযোগে অনুষ্ঠিত হয়। জাতীয় মেধা, জেলা কোটা, মুক্তিযোদ্ধা কোটা, উপজাতি কোটা ইত্যাদির উপর ভিত্তি করে প্রার্থীদের বাছাই করা হয়। বিদেশী শিক্ষার্থীদের জন্য, তাদের নিজ নিজ দেশে বাংলাদেশ দূতাবাসের মাধ্যমে ভর্তি প্রক্রিয়া সম্পন্ন হয়। বিভিন্ন বছরের জন্য একাডেমিক পঞ্জিকা সংশ্লিষ্ট বিভাগগুলি দ্বারা করা হয়। ভর্তি পরীক্ষায় একটি লিখিত এমসিকিউ পরীক্ষা থাকে।
মানিকগঞ্জ মেডিকেল কলেজ ঢাকা বিশ্ববিদ্যালয়ের অধিভুক্ত। ৫ বছর পড়ার পর ও চূড়ান্ত পেশাদার এমবিবিএস পরীক্ষায় উত্তীর্ণ হওয়ার পরে শিক্ষার্থীরা ঢাকা বিশ্ববিদ্যালয় থেকে এমবিবিএস ডিগ্রি লাভ করে । এই কলেজটি সরাসরি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) দ্বারা পরিচালিত ও স্বাস্থ্য মন্ত্রণালয়ের অধিভুক্ত।
পেশাদার পরীক্ষা বিশ্ববিদ্যালয়ের অধীনে অনুষ্ঠিত হয় এবং সেইরুপে ফলাফল দেওয়া হয়। অভ্যন্তরীণ পরীক্ষা নিয়মিত বিরতিতে নেওয়া হয়।
মেহেরপুর-১

মেহেরপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মেহেরপুর জেলায় অবস্থিত জাতীয় সংসদের ৭৩নং আসন।
মেহেরপুর-১ আসনটি মেহেরপুর জেলার মেহেরপুর সদর উপজেলা, মুজিবনগর উপজেলা নিয়ে গঠিত।
আহমেদ আলী অফিসে মারা যান। মে ১৯৯৯ সালের উপ-নির্বাচনে বাংলাদেশ আওয়ামী লীগের আব্দুল মান্নান নির্বাচিত হন।
মেহেরপুর-২

মেহেরপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মেহেরপুর জেলায় অবস্থিত জাতীয় সংসদের ৭৪নং আসন।
মেহেরপুর-২ আসনটি মেহেরপুর জেলার গাংনী উপজেলা নিয়ে গঠিত।
খরখোদা উত্তরপ্রদেশ

খরখোদা () ভারতের উত্তর প্রদেশ রাজ্যের মীরাট জেলার একটি শহর ও নগর পঞ্চায়েত।
ভারতের ২০১১ সালের আদম শুমারি অনুসারে খরখোদা শহরের জনসংখ্যা হল ১৪,৩৬৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে খরখোদা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
জালালের গল্প

জালালের গল্প আবু শাহেদ ইমন পরিচালিত ও ফরিদুর রেজা সাগর প্রযোজিত বাংলা চলচ্চিত্র যা ২০১৪ সালে মুক্তি পায়। 'জালালের গল্প' চলচ্চিত্রটি জালালের তিন বছর বয়সের গল্প নিয়ে নির্মিত হয়েছে। মূলত এই তিন বছর বয়সে বাংলাদেশের তিন ধরনের সামাজিক পরিস্থিতি ও পারিপার্শ্বিকতার গল্প এতে উঠে এসেছে। এতে নাম ভূমিকায় অভিনয় করেছেন আরাফাত রহমান ও মোহাম্মদ ইমন। অ্যাকাডেমি অ্যাওয়ার্ডস অর্থাৎ অস্কারের ৮৮তম আসরে জন্য বিদেশি ভাষার ছবির বিভাগে বাংলাদেশ থেকে এই চলচ্চিত্রটিকে নির্বাচন করা হয়।
চলচ্চিত্রটি জালালের তিন বয়সের গল্প নিয়ে নির্মিত হয়েছে। মূলত এই তিন বয়সে বাংলাদেশের তিন ধরনের সামাজিক পরিস্থিতি ও পারিপার্শ্বিকতার কথা ফুঁটে উঠেছে। জালাল একজন পরিচয় হীন ছেলে যে একটি পাতিলের মধ্যে নদীতে ভেসে এসেছিল। জালাল তার ঠিকানা খুজে পায় না। জালালকে বার বার নদীতেই ভাসতে হয়। কখনো পাতিলে আবার কখনো বস্তাবন্দী অবস্থায় কলাগাছের ভেলায়। জালাল ভেসেই চলে, ভেসেই চলে। এতো বড়ো পৃথিবী তবুও তার ঠিকানা হয় না। একদিন সাঁতার না জানা জালাল নদী গর্ভেই তার স্থায়ী ঠিকানা খুজে পায়।
চলচ্চিত্রটির সংগীত পরিচালনায় করেছেন চিরকুট ব্যান্ড।
'জালালের গল্প' বাংলাদেশের সিনেমা হলগুলোতে মুক্তি পায় ২০১৫ সালের ৪ সেপ্টেম্বর। তবে এর আগেই ২০১৪ সালে বিভিন্ন আন্তর্জাতিক চলচ্চিত্র উৎসবে এটি মুক্তি দেয়া হয় এবং এসব উৎসবে অনেক পুরস্কার ও সম্মাননা লাভ করে এটি। সেসব হতে উল্লেখযোগ্য কিছু অর্জনঃ
পাখির ডিম

পাখির ডিম স্ত্রী পাখি দ্বারা উৎপাদিত হয়। প্রতিটি ডিম থেকে একটি বাচ্চা তৈরি হয়। অবশ্য কিছু পাখি আছে যারা ডিম নিষিক্ত করতে পারে না। এমনকি এরা যখন ডিম পাড়ে তখন নির্জন কোন গাছে অথবা পরিত্যক্ত জায়গা খোঁজে।
মেরুদন্ডীদের প্রাণীদের ডিমের রং সাধারনত সাদা হয় কারণ ডিমের খোলসে ক্যালসিয়াম কার্বোনেটের কোষ থাকে , কিন্তু কিছু পাখি রঙ্গিন ডিম উৎপাদন করে। রঙ্গক পদার্থ এবং দস্তা থাকায় এটি সবুজ বা নীল রং দিতে পারে, এবং রঙ হিসাবে হিসাবে লাল এবং বাদামী রং উৎপাদন করে। 
সাধারণত কিছু স্থল-পাখি ছাড়াও, অনেকের সাদা ডিম আছে যেমন: কারাড্রিফর্মিস এবং নিশাচর পাখিদের। আবার কিছু পরাশ্রয়ী পাখি যেমন: কোকিল প্রায়ই ঘনিষ্ঠভাবে চড়াই-জাতীয় পাখিদের ডিমের ধরনের সাথে মেলে। চড়াই জাতীয় পাখিদের প্রজাতির রহস্যপূর্ণ রঙের কোন প্রয়োজন নেই, এমনকি সমন্বয়পূর্ণ রঙ্গিন ডিম এদের আছে। চড়াই জাতীয় পাখিদের ডিমে আলোকচিত্র চিহ্ন একটি কঠিন অবস্থা পিচ্ছিলকারক পদার্থ হিসাবে থাকে যা ভঙ্গুরতা কমাতে সাহায্য করে। স্থানীয় মাটিতে যদি অপর্যাপ্ত ক্যালসিয়াম পাওয়া যায় , ডিমের খোলস বিশেষ করে এটি মাঝামাঝি পাতলা হতে পারে । প্রটোপ্রফাইরিন ফুটকি এই। ক্ষতিপূরণ করে, এবং মাটির মধ্যে ক্যালসিয়ামের পরিমাণ বৃদ্ধি করে। যে সকল পাখি ঝোপের কাছাকাছি বা মাটিতে বাসা গড়ে তুলে, সে সকল পাখির দাগযুক্ত ডিম পাড়ার সম্ভাবনা বেশি। গাছে নির্মাণ করা বাসার পাখিরা সাধারণত, তিলকিত, চকচলে, নীল বা সবুজাভ ডিম পাড়ে। ডিমের রং জেনেটিক্যালি প্রভাবিত । শুধুমাত্র মায়ের মাধ্যমে এটা উত্তরাধিকারসূত্রে প্রাপ্ত হতে পারে। জিন স্বাভাবিক জন্য দায়ী লিঙ্গ নির্ধারণে হয় ওয়াট ক্রোমোসোম (মহিলা পাখি WZ লিখে হয়, পুরুষদের ZZ হয়)।
পাখির ডিম বৈচিত্র্যময় উদাহরণ স্বরূপ:
প্রকৃতির।
ডিমের আকার প্রাপ্তবয়স্ক পাখিদের বিভিন্ন রকম। যেমন: উটপাখির ডিম ১.৫ কেজি আবার হামিংবার্ড এর ডিম ০.৫ গ্রাম। কিউইদের ডিম সামঞ্জস্যহীনভাবে স্ত্রী পাখিদের শরীরের থেকেও ওজনের ২০% বড় ডিম হয়।
ফতেহ আলী খান

ফতেহ আলী খান (Urdu: فتح علی خان) শাস্ত্রীয় গায়ক ও কাওয়ালি সুরকার ছিলেন। তিনি বিট্রিশ ভারতের পাঞ্জাবের জলন্ধর শহরে জন্মগ্রহণ করেন।তিনি পাকিস্তানের কাওয়ালি শিল্পী ওস্তাদ নুসরাত ফাতেহ আলী খান এর পিতা। তাদের পরিবারের কাওয়ালি ঐতিহ্য প্রায় ৬০০ বছরের।
১৯০১ খিস্ট্রাব্দে ওস্তাদ ফতেহ আলী বিট্রিশ ভারতের পাঞ্জাবের জলন্ধর শহরে জন্মগ্রহণ করেন।তার পিতার নাম মওলা বকস খান। তার হাতেই ফতেহ আলীর শাস্ত্রীয় সঙ্গীতে হাতেকড়ি হয়। ধীরে ধীরে তিনি ঐতিহ্যবাহী ভারতীয় যন্ত্র যেমন সিতার, সারোদ, এবং বিচিত্রাবীণা, সাথে সাথে ভায়োলিনের মত পাশ্চাত্য যন্ত্রও বাজানোতে পারদর্শি হয়ে উঠেন।
সহর্সা জেলা

সহর্সা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সহর্সা। সহরসা জেলা বিহারের কোশী বিভাগের অন্তর্গত। ১৯৫৪ সালের ১ এপ্রিল এই জেলা গঠিত হয়। ১৯৮১ সালে এই জেলা ভেঙে মাধেপুরা জেলা গঠিত হয়েছিল।
সহরসা জেলার আয়তন । এই জেলার আয়তন রাশিয়ার বেরিং দ্বীপের আয়তনের প্রায় সমান।
সহরসা জেলার পশ্চিম সীমান্ত ঘেঁষে কোশী নদী প্রবাহিত। এই জেলা আম ও লিচুর জন্য বিখ্যাত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় সহরসা জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
সহরসা জেলা দুটি মহকুমায় বিভক্ত। যথা: সহরসা সদর ও সিমরি বখতিয়ারপুর।
২০১১ সালের জনগণনা অনুসারে, সহরসা জেলার জনসংখ্যা ১,৮৯৭,১০২। এই জেলার জনসংখ্যা লেসোথো রাষ্ট্র বা মার্কিন যুক্তরাষ্ট্রের পশ্চিম ভার্জিনিয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৪৭তম। সহরসা জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৫.৭৯%। সহরসা জেলার লিঙ্গানুপাতের হার প্রতি ১০০০ পুরুষে ৯০৬ জন মহিলা এবং সাক্ষরতার হার ৫৪.৫৭%।
সুপৌল জেলা

সুপৌল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সুপৌল। সুপৌল জেলা বিহারের কোশী বিভাগের অন্তর্গত। ১৯৯১ সালের ১৪ মার্চ সহরসা জেলা ভেঙে এই জেলা গঠিত হয়।
সুপৌল জেলার আয়তন । এই জেলার আয়তন আন্টার্কটিকার আনভারস দ্বীপের আয়তনের সমান।
সুপৌল জেলার উত্তর দিকে নেপাল রাষ্ট্র; পূর্ব দিকে অররিয়া জেলা; দক্ষিণ দিকে মাধেপুরা ও সহরসা জেলা এবং পশ্চিম দিকে মধুবনী জেলা অবস্থিত।
কোশী নদী এই জেলার উপর দিয়ে প্রবাহিত। এই নদীতে প্রায়শই বন্যা দেখা দেয়।
সুপৌল জেলা চারটি মহকুমায় বিভক্ত। যথা: সুপৌল, বীরপুর, ত্রিবেণীগঞ্জ ও নিরমলি। সুপৌল মহকুমা চারটি ব্লকে বিভক্ত। যথা: সুপৌল, কিশানপুর, সরাইগড়-ভাপতিয়াহি ও পিপরা। বীরপুর মহকুমা তিনটি ব্লকে বিভক্ত। যথা: বসন্তপুর, রাঘোপুর ও প্রতাপগঞ্জ। ত্রিবেণীগঞ্জ মহকুমাটি দুটি ব্লকে বিভক্ত। যথা: ত্রিবেণীগঞ্জ ও ছাতাপুর। নিরমলি মহকুমাটি দুটি ব্লকে বিভক্ত। যথা: নিরমলি ও মারুনা।
সুপৌল জেলার অর্থনীতি কৃষিনির্ভর। ধান এই জেলার প্রধান কৃষিজ ফসল।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় সুপৌল জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, সুপৌল জেলার জনসংখ্যা ২,২২৮,৩৯৭। এই জেলার জনসংখ্যান লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২০৪তম। সুপৌল জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৮.৬২%। সুপৌল জেলার লিঙ্গানুপাতের হার প্রতি ১০০০ পুরুষে ৯২৫ জন মহিলা এবং সাক্ষরতার হার ৫৯.৬৫%।.
হ্যারি হপম্যান

হেনরি ক্রিস্টিয়ান হ্যারি হপম্যান, সিবিই (জন্ম: ১২ আগস্ট, ১৯০৬ - মৃত্যু: ২৭ ডিসেম্বর, ১৯৮৫) সিডনির গ্লেবে এলাকায় জন্মগ্রহণকারী অস্ট্রেলিয়ার বিশ্বখ্যাত টেনিস তারকা ও কোচ ছিলেন। ১৯৮৯ সালে তার সম্মানার্থে হপম্যান কাপ টেনিস চ্যাম্পিয়নশিপের নামকরণ করা হয়েছে। তিনি অস্ট্রেলিয়ার পক্ষে ১৯৩৮ থেকে ১৯৬৯ সময়কালে ১৫বার ডেভিস কাপের শিরোপা লাভ করেছিলেন। পরবর্তীকালে কোচের দায়িত্ব পালন করেছেন হ্যারি হপম্যান।
জন হেনরি হপম্যান ও জেনি সিবারটিন দম্পতির তৃতীয় সন্তান ছিলেন হ্যারি হপম্যান। ১৩ বছর বয়সে টেনিসে তার হাতেখড়ি ঘটে। রোজহিল পাবলিক স্কুল মাঠের কোর্টে এককের প্রতিযোগিতায় তিনি শিরোপা পান।
নিউ সাউথ ওয়েলসের গ্লেব এলাকায় জন্মগ্রহণ করলেও পরবর্তীকালে তার পরিবার পারমত্মা এলাকায় স্থানান্তরিত হন। রোজহিল পাবলিক প্রাইমারী স্কুলে অধ্যয়ন করেন। ঐ বিদ্যালয়েই তার বাবা প্রধানশিক্ষকের দায়িত্ব পালন করেন। এরপর পারমত্মা হাই স্কুলে ভর্তি হন। সেখানেই তিনি টেনিস ও ক্রিকেট খেলায় জড়িয়ে পড়েন।
১৯৩৯ থেকে ১৯৬৭ সময়কালে তিনি ২২বার অস্ট্রেলিয়ার পক্ষে ডেভিস কাপে অধিনায়ক-কোচ হিসেবে সফলভাবে অংশগ্রহণ করেন। তন্মধ্যে, ১৬বার তার দল শিরোপা লাভে সক্ষমতা দেখায়। তার সাথে ফ্রাঙ্ক সেজম্যান, কেন ম্যাকগ্রিগর, লিউ হোড, কেন রোজওয়াল, রড লেভার, নিল ফ্রেজার, জন নিউকম্ব, ফ্রেড স্টোল, টনি রোচ, রয় ইমারসন, অ্যাশলে কুপার, রেক্স হার্টউইগ, মারভিন রোজ ও মেল অ্যান্ডারসন অংশ নিয়েছিলেন।
১৯৫১ সালের শেষদিকে ফ্রাঙ্ক সেজম্যান পেশাদারী টেনিসের দিকে ধাবিত হলে হপম্যান মেলবোর্ন হেরাল্ডে তার সাহায্যার্থে কলাম লেখেন। প্রয়োজনীয় অর্থ সংগ্রহের পর সেজম্যানের স্ত্রীর নামে একটি গ্যাসোলিন স্টেশন ক্রয় করা হয়। ফলে, সেজম্যান আরও এক বছর শৌখিন খেলোয়াড় হিসেবে টেনিসে অংশগ্রহণ করেছিলেন। জো ম্যাককলি তার ‘পেশাদার টেনিসের ইতিহাস’ গ্রন্থে এ প্রসঙ্গে লিখেছিলেন যে, কিছু কারণে বিশেষ করে খেলায় আর্থিক বিষয়ে হপম্যান প্রবল বিরুদ্ধবাদী ছিলেন।
১৯৩৩ সালে মেলবোর্ন হেরাল্ডের ক্রীড়া সাংবাদিক হিসেবে যোগদান করেন। এছাড়াও ক্রীড়া ভাষ্যকারের ভূমিকায়ও অবতীর্ণ হয়েছিলেন। দ্বিতীয় বিশ্বযুদ্ধ শুরু হলে তিনি টেনিস প্রশিক্ষণের দিকে মনোনিবেশ ঘটান।
হপম্যান কাপ তার সম্মানার্থে নামাঙ্কিত করা হয়। তার বিধবা পত্নী লুসি হপম্যান প্রতিবছরের জানুয়ারিতে অনুষ্ঠিত এ প্রতিযোগিতায় পশ্চিম অস্ট্রেলিয়ার পার্থে যান। এ দম্পতির কোন সন্তানাদি ছিল না। ১৯৭৮ সালে রোড আইল্যান্ডের নিউপোর্টে অনুষ্ঠিত আন্তর্জাতিক টেনিস হল অব ফেমে তাকে অন্তর্ভুক্ত করা হয়।
হপম্যান চারবারের মিশ্র দ্বৈতের শিরোপা বিজয়ী নেল হলকে বিয়ে করেন। ১৯ মার্চ, ১৯৩৪ তারিখে সিডনির সেন্ট ফিলিপ’স অ্যাংলিকান চার্চে তাদের বিয়ের আয়োজন করা হয়। ১০ জানুয়ারি, ১৯৬৮ তারিখে টিউমারে তার দেহাবসান ঘটলে ১৯৬৯ সাল মার্কিন যুক্তরাষ্ট্রে চলে যান। সেখানে পোর্ট ওয়াসিংটন টেনিস একাডেমিতে পেশাদার কোচ হিসেবে সাফল্য লাভ করেন। ঐ একাডেমি থেকেই ভিতাস গেরুলাইতিস, জন ম্যাকেনরো’র ন্যায় ভবিষ্যতের টেনিস তারকা বের হয়ে আসেন। ২ ফেব্রুয়ারি, ১৯৭১ তারিখে লুসি পোপ ফক্সের সাথে দ্বিতীয় বিয়ে করেন। তাকে নিয়ে ফ্লোরিডার লার্গো এলাকায় হপম্যান টেনিস একাডেমি প্রতিষ্ঠা করেন।
টেনিস ইতিহাসবিদের মতে, হপম্যান জুয়ারী ছিলেন যিনি নিজ স্বপ্ন পূরণার্থে জমি বিক্রি করতে দ্বিধাবোধ করতেন না। ২৭ ডিসেম্বর, ১৯৮৫ তারিখে হৃদজনিত কারণে তার দেহাবসান ঘটে।
গাজীপুর-৪

গাজীপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলারস্থ কাপাসিয়া থানার জাতীয় সংসদের ১৯৭নং আসন।
গাজীপুর-৪ আসনটি গাজীপুর জেলার কাপাসিয়া উপজেলা নিয়ে গঠিত।
তানজিম আহমেদ সোহেল তাজ ২৩ এপ্রিল ২০১২ তারিখে সংসদ থেকে পদত্যাগপত্রের একটি চিঠি জমা দেন। প্রক্রিয়াগত ভিত্তিতে এটি তখন গ্রহণ না করা হলে, ৭ জুলাই ২০১২ তারিখে তিনি আবার পদত্যাগপত্র পেশ করলে, আসনটি খালি ঘোষণা করা হয়। ২০১২ সালের সেপ্টেম্বরের উপ-নির্বাচনে তার বোন সিমিন হোসেন রিমি নির্বাচিত হন।
গাজীপুর-৫

গাজীপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৮নং আসন।
গাজীপুর-৫ আসনটি গাজীপুর জেলার কালীগঞ্জ উপজেলা, গাজীপুর সদর উপজেলার বাড়িয়া ইউনিয়ন এবং গাজীপুর সিটি কর্পোরেশন ৪০, ৪১ ও ৪২ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মেহের আফরোজ চুমকি বিনা প্রতিদ্বন্দ্বিতায় নির্বাচিত হন।
নরসিংদী-১

নরসিংদী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ১৯৯নং আসন।
নরসিংদী-১ আসনটি নরসিংদী জেলার নরসিংদী সদর উপজেলার ৩টি ইউনিয়ন ব্যতীত নিয়ে গঠিত।
২০০৫ সালের মার্চ মাসে শামসুদ্দিন আহমেদ ইসহাক মারা যান। বিএনপির খায়রুল ইসলাম খোকন জুনের উপ-নির্বাচনে নির্বাচিত হন।
নরসিংদী-২

নরসিংদী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ২০০নং আসন।
নরসিংদী-২ আসনটি নরসিংদী জেলার পলাশ উপজেলা এবং নরসিংদী সদর উপজেলার আমদিয়া ইউনিয়ন, পাঁচদোনা ইউনিয়ন ও মেহেড়পাড়া ইউনিয়ন নিয়ে গঠিত।
নরসিংদী-৩

নরসিংদী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ২০১নং আসন।
নরসিংদী-৩ আসনটি নরসিংদী জেলার শিবপুর উপজেলা নিয়ে গঠিত।
নরসিংদী-৪

নরসিংদী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ২০২নং আসন।
নরসিংদী-৪ আসনটি নরসিংদী জেলার মনোহরদী উপজেলা ও বেলাবো উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল মজিদ মাহমুদ হুমায়ূন বিনা প্রতিদ্বন্দ্বিতায় নির্বাচিত হন।
নরসিংদী-৫

নরসিংদী-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ২০৩নং আসন। ৩১ জানুয়ারি, ২০১৮ তারিখের হালনাগাদকৃত ভোটার তালিকা অনুযায়ী নরসিংদী-৫ (রায়পুরা) আসনের ভোটার ৩,৭১,৪৪০ জন।
নরসিংদী-৫ আসনটি নরসিংদী জেলার রায়পুরা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রাজিউদ্দিন আহমেদ রাজু বিনা প্রতিদ্বন্দ্বিতায় নির্বাচিত হন।
নারায়ণগঞ্জ-১

নারায়ণগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৪নং আসন।
নারায়ণগঞ্জ-১ আসনটি নারায়ণগঞ্জ জেলার রূপগঞ্জ উপজেলা নিয়ে গঠিত।
 
গোলামদস্তগীর গাজী ০০০০০০(আওয়ামীলীগ)
দিপু ভূঁইয়া১৭০,০২৩(বিএনপি)
নারায়ণগঞ্জ-২

নারায়ণগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৫নং আসন।
নারায়ণগঞ্জ-২ আসনটি নারায়ণগঞ্জ জেলার আড়াইহাজার উপজেলার দুইটি পৌরসভা ও দশটি ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নজরুল ইসলাম বাবু বিনা প্রতিদ্বন্দ্বিতায় নির্বাচিত হন।
নারায়ণগঞ্জ-৩

নারায়ণগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৬নং আসন।
নারায়ণগঞ্জ-৩ আসনটি নারায়ণগঞ্জ জেলার সোনারগাঁও উপজেলা নিয়ে গঠিত।
নারায়ণগঞ্জ-৪

নারায়ণগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৭নং আসন।
নারায়ণগঞ্জ-৪ আসনটি নারায়ণগঞ্জ জেলার ফতুল্লা থানা ও সিদ্ধিরগঞ্জ থানা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শামীম ওসমান বিনা প্রতিদ্বন্দ্বিতায় নির্বাচিত হন।
নারায়ণগঞ্জ-৫

নারায়ণগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৮নং আসন।
নারায়ণগঞ্জ-৫ আসনটি নারায়ণগঞ্জ জেলার নারায়ণগঞ্জ সদর উপজেলা ও বন্দর উপজেলা নিয়ে গঠিত।
নাসিম ওসমান ২০১৪ সালের এপ্রিলে মারা যান। জুনের উপ-নির্বাচনে তার ভাই সেলিম ওসমান নির্বাচিত হয়।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নাসিম ওসমান বিনা প্রতিদ্বন্দ্বিতায় নির্বাচিত হন।
রাজবাড়ী-১

রাজবাড়ী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজবাড়ী জেলায় অবস্থিত জাতীয় সংসদের ২০৯নং আসন।
রাজবাড়ী-১ আসনটি রাজবাড়ী জেলার রাজবাড়ী সদর উপজেলা ও গোয়ালন্দ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে কাজী কেরামত আলী বিনা প্রতিদ্বন্দ্বিতায় নির্বাচিত হন।
মো। আব্দুল ওয়াজেদ চৌধুরী সাংসদ থাকা অবস্থায় মারা যান ১৯৯২ সালের অক্টোবরের উপ-নির্বাচনে কাজী কেরামত আলী নির্বাচিত হন।
রাজবাড়ী-২

রাজবাড়ী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজবাড়ী জেলায় অবস্থিত জাতীয় সংসদের ২১০নং আসন।
রাজবাড়ী-২ আসনটি রাজবাড়ী জেলার পাংশা উপজেলা, কালুখালী উপজেলা ও বালিয়াকান্দি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ জিল্লুল হাকিম বিনা প্রতিদ্বন্দ্বিতায় নির্বাচিত হন।
ফরিদপুর-১

ফরিদপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১১নং আসন।
ফরিদপুর-১ আসনটি ফরিদপুর জেলার মধুখালী উপজেলা, বোয়ালমারী উপজেলা ও আলফাডাঙ্গা উপজেলা নিয়ে গঠিত। ফরিদপুর-১ আসনের সদর দপ্তর বোয়ালমারী উপজেলায় অবস্থিত। 
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুর রহমান বিনা প্রতিদ্বন্দ্বিতায় নির্বাচিত হন।
২০০৫ সালে কাজী সিরাজুল ইসলাম বিএনপিতে যোগ দেন। ফলে নির্বাচন কমিশন ৪ জুন ২০০৫ তারিখে সংবিধানের ৭০ অনুচ্ছেদের অধীনে তার আসন খালি ঘোষণা করে, যা ফ্লোর ক্রসিং করাকে বিরত করে। ২০০৫ সালের আগস্টের উপ-নির্বাচনে বিএনপির শাহ মোহাম্মদ আবু জাফর নির্বাচিত হন।
ফরিদপুর-২

ফরিদপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১২নং আসন।
ফরিদপুর-২ আসনটি ফরিদপুর জেলার নগরকান্দা উপজেলা এবং সালথা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দা সাজেদা চৌধুরী বিনা প্রতিদ্বন্দ্বিতায় নির্বাচিত হন।
ফরিদপুর-৩

ফরিদপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১৩নং আসন।
ফরিদপুর-৩ আসনটি ফরিদপুর জেলার ফরিদপুর সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে খন্দকার মোশাররফ হোসেন বিনা প্রতিদ্বন্দ্বিতায় নির্বাচিত হন।
ফরিদপুর-৪

ফরিদপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১৪নং আসন।
ফরিদপুর-৪ আসনটি ফরিদপুর জেলার ভাঙ্গা উপজেলা, সদরপুর উপজেলা এবং চরভদ্রাসন উপজেলার ইউনিয়ন নিয়ে গঠিত।
২০০১ সালের সাধারণ নির্বাচনে আব্দুর রাজ্জাক দুটি আসনে দাড়ান: ফরিদপুর-৪ ও শরীয়তপুর-৩।। সবগুলি আসনে জয়ী হবার পর, তিনি ফরিদপুর-৪ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। জানুয়ারি ২০০২ সালের উপ-নির্বাচনে চৌধুরী আকমল ইবনে ইউসুফ নির্বাচিত হন।
আগস্ট ১৯৯৯ সালে মোশাররফ হোসেন মারা যান। অক্টোবরের উপনির্বাচনে তার বিধবা পত্নী সালেহ মোশাররফ নির্বাচিত হয়েছিল।
গোপালগঞ্জ-১

গোপালগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গোপালগঞ্জ জেলায় অবস্থিত জাতীয় সংসদের ২১৫নং আসন।
গোপালগঞ্জ-১ আসনটি গোপালগঞ্জ জেলার মুকসুদপুর উপজেলা ও কাশিয়ানী উপজেলার ইউনিয়ন নিয়ে গঠিত।
গোপালগঞ্জ-২

গোপালগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গোপালগঞ্জ জেলায় অবস্থিত জাতীয় সংসদের ২১৬নং আসন।
গোপালগঞ্জ-২ আসনটি গোপালগঞ্জ জেলার গোপালগঞ্জ সদর উপজেলা ও কাশিয়ানী উপজেলার সিংগা ইউনিয়ন, হাতিয়াড়া ইউনিয়ন, পুইশুর ইউনিয়ন, বেথুড়ী ইউনিয়ন, নিজামকান্দি ইউনিয়ন, ওড়াকান্দি ইউনিয়ন ও ফুকরা ইউনিয়ন নিয়ে গঠিত।
গোপালগঞ্জ-৩

গোপালগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গোপালগঞ্জ জেলায় অবস্থিত জাতীয় সংসদের ২১৭নং আসন।
গোপালগঞ্জ-৩ আসনটি গোপালগঞ্জ জেলার টুঙ্গিপাড়া উপজেলা ও কোটালীপাড়া উপজেলার ইউনিয়ন নিয়ে গঠিত।
মাদারীপুর-১

মাদারীপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাদারীপুর জেলায় অবস্থিত জাতীয় সংসদের ২১৮নং আসন।
মাদারীপুর-১ আসনটি মাদারীপুর জেলার শিবচর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূর-ই-আলম চৌধুরী বিনা প্রতিদ্বন্দ্বিতায় নির্বাচিত হন।
ইলিয়াস আহমেদ চৌধুরী অফিসে মারা যান। সেপ্টেম্বর ১৯৯১ সালের উপ-নির্বাচনে, তার ছেলে নূর-ই-আলম চৌধুরী নির্বাচিত হন।
মাদারীপুর-২

মাদারীপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাদারীপুর জেলায় অবস্থিত জাতীয় সংসদের ২১৯নং আসন।
মাদারীপুর-২ আসনটি মাদারীপুর জেলার রাজৈর উপজেলা এবং মাদারীপুর সদর উপজেলার ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শাজাহান খান বিনা প্রতিদ্বন্দ্বিতায় নির্বাচিত হন।
১৯৯১ সালের সাধারণ নির্বাচনে আব্দুর রাজ্জাক দুটি আসনে দাড়ান: মাদারীপুর-২ ও শরীয়তপুর-৩। সবগুলি আসনে জয়ী হবার পর, তিনি শরীয়তপুর-৩ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। সেপ্টেম্বর ১৯৯১ সালের উপ-নির্বাচনে বাংলাদেশ আওয়ামী লীগের শাজাহান খান নির্বাচিত হন।
মাদারীপুর-৩

মাদারীপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাদারীপুর জেলায় অবস্থিত জাতীয় সংসদের ২২০নং আসন। এ আসনের সর্বশেষ সংসদ সদস্য তাহমিনা বেগম।
মাদারীপুর-৩ আসনটি মাদারীপুর জেলার কালকিনী উপজেলা,ডাসার উপজেলা এবং মাদারীপুর সদর উপজেলার খোয়াজপুর ইউনিয়ন, ঝাউদি ইউনিয়ন, ঘটমাঝি ইউনিয়ন, মোস্তফাপুর ইউনিয়ন ও কেন্দুয়া ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. ফ. ম. বাহাউদ্দিন নাছিম বিনা প্রতিদ্বন্দ্বিতায় নির্বাচিত হন।
শরীয়তপুর-১

শরীয়তপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২১নং আসন।
শরীয়তপুর-১ আসনটি শরীয়তপুর জেলার শরীয়তপুর সদর উপজেলা ও জাজিরা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে বি. এম. মোজাম্মেল হক বিনা প্রতিদ্বন্দ্বিতায় নির্বাচিত হন।
১৯৯৬ সালের সাধারণ নির্বাচনে আব্দুর রাজ্জাক দুটি আসনের নির্বাচনে দাড়ান: শরীয়তপুর-১ ও শরীয়তপুর-৩। দুটি আসনে জয়লাভের পর তিনি শরীয়তপুর-৩ আসনকে প্রতিনিধিত্ব করার বেছে নেন, ফলে অন্য আসনটিতে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে বাংলাদেশ আওয়ামী লীগের মাস্টার মজিবুর রহমান নির্বাচিত হন।
শরীয়তপুর-২

শরীয়তপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২২নং আসন।
শরীয়তপুর-২ আসনটি শরীয়তপুর জেলার নড়িয়া উপজেলা ও সখিপুর থানা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত আলী বিনা প্রতিদ্বন্দ্বিতায় নির্বাচিত হন।
শরীয়তপুর-৩

শরীয়তপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২৩নং আসন।
শরীয়তপুর-৩ আসনটি শরীয়তপুর জেলার ডামুড্যা উপজেলা, গোসাইরহাট উপজেলা ও ভেদরগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নাহিম রাজ্জাক বিনা প্রতিদ্বন্দ্বিতায় নির্বাচিত হন।
২৩ ডিসেম্বর ২০১১ সালে আব্দুর রাজ্জাক মারা যান। মার্চ ২০১২ সালে উপ-নির্বাচন হবার কথা থাকলে নির্বাচন কমিশন দুইজন প্রার্থীর মধ্যে স্বতন্ত্র প্রার্থী টি আই এম মহিতুল গনির মনোনয়নপত্র বাতিল ঘোষণা করলে বাংলাদেশ আওয়ামী লীগের প্রার্থী ও আব্দুর রাজ্জাকের ছেলে নাহিম রাজ্জাক ২৬ ফেব্রুয়ারি বিনা প্রতিদ্বন্দ্বিতায় নির্বাচিত হন।
কুষ্টিয়া-১

কুষ্টিয়া-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৫নং আসন।
কুষ্টিয়া-১ আসনটি কুষ্টিয়া জেলার দৌলতপুর উপজেলা নিয়ে গঠিত।
২০০৩ সালের ডিসেম্বরে আহসানুল হক মোল্লার মৃত্যু হয়। বাচ্চু মোল্লা, তার ছেলে, ২০০৪ সালের মার্চের উপ-নির্বাচনে নির্বাচিত হয়।
কুষ্টিয়া-২

কুষ্টিয়া-২ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৬নং আসন।
কুষ্টিয়া-২ আসনটি কুষ্টিয়া জেলার ভেড়ামারা উপজেলা এবং মিরপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে হাসানুল হক ইনু বিনা প্রতিদ্বন্দ্বিতায় নির্বাচিত হন।
কুষ্টিয়া-৩

কুষ্টিয়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৭নং আসন।
কুষ্টিয়া-৩ আসনটি কুষ্টিয়া জেলার কুষ্টিয়া সদর উপজেলা নিয়ে গঠিত।
কুষ্টিয়া-৪

কুষ্টিয়া-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৮নং আসন।
কুষ্টিয়া-৪ আসনটি কুষ্টিয়া জেলার কুমারখালী উপজেলা ও খোকশা উপজেলা নিয়ে গঠিত।
চুয়াডাঙ্গা-১

চুয়াডাঙ্গা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চুয়াডাঙ্গা জেলায় অবস্থিত জাতীয় সংসদের ৭৯নং আসন।
চুয়াডাঙ্গা-১ আসনটি চুয়াডাঙ্গা জেলার আলমডাঙ্গা উপজেলা এবং চুয়াডাঙ্গা সদর উপজেলার আলুকদিয়া, মোমিনপুর, কুতুবপুর, শংকরচন্দ্র ও পদ্মবিলা ইউনিয়ন নিয়ে গঠিত।
চুয়াডাঙ্গা-২

চুয়াডাঙ্গা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চুয়াডাঙ্গা জেলায় অবস্থিত জাতীয় সংসদের ৮০নং আসন।
চুয়াডাঙ্গা-২ আসনটি চুয়াডাঙ্গা জেলার দামুরহুদা উপজেলা, জীবননগর উপজেলা এবং চুয়াডাঙ্গা সদর উপজেলার তিতুদহ ইউনিয়ন, নেহালপুর, গড়াইটুপি ইউনিয়ন ও বেগমপুর ইউনিয়ন নিয়ে গঠিত।
ট্রান্স-অ্যান্টার্কটিক পর্বতমালা

ট্রান্স-অ্যান্টার্কটিক পর্বতমালা () কুমেরু মহাদেশে অবস্থিত একটি পর্বতমালা। এটি উত্তর ভিক্টোরিয়া ল্যান্ডের অ্যাডার অন্তরীপ হতে শুরু হয়ে কুমেরু মহাদেশের মধ্যগামী হয়ে কোটস ল্যান্ড পর্যন্ত বিস্তৃত। পর্বতমালাটি কুমেরু মহাদেশকে পূর্ব অ্যান্টার্কটিকা ও পশ্চিম অ্যান্টার্কটিকা - এই দুই ভাগে বিভক্ত করেছে। প্রকৃতপক্ষে আন্তকুমেরু পর্বতমালা কয়েকটি পৃথক নামবিশিষ্ট, বিচ্ছিন্ন পর্বতমালার সমষ্টি।
ট্রান্স-অ্যান্টার্কটিক পর্বতমালা রস সাগর হতে ওয়েডেল সাগর পর্যন্ত সম্পূর্ণ কুমেরু মহাদেশের মধ্যভাগ দিয়ে বিস্তৃত, তাই এর এরূপ নামকরণ করা হয়েছে। প্রায় ৩৫০০ কিমি দৈর্ঘ্য এবং ১০০-৩০০ কিমি প্রস্থ বিশিষ্ট এই পর্বতমালাটি পৃথিবীর অন্যতম দীর্ঘতম পর্বতমালা। এটি পূর্ব অ্যান্টার্কটিকাকে পশ্চিম অ্যান্টার্কটিকা হতে বিচ্ছিন্ন করেছে। পর্বতমালার পূর্ব গোলার্ধস্থিত অংশে পূর্ব অ্যান্টার্কটিক হিম আচ্ছাদন এর সমগ্র দৈর্ঘ্য জুড়ে বিস্তৃত। অপরপক্ষে, পর্বতমালার পশ্চিম গোলার্ধস্থিত অংশ ভিক্টোরিয়া ল্যান্ডের অ্যাডার অন্তরীপে রস সাগর দ্বারা, ম্যাকমার্ডো প্রণালী হতে স্কট হিমবাহ পর্যন্ত রস হিম স্তূপ দ্বারা, এবং বাকিটুকু পশ্চিম অ্যান্টার্কটিক হিম আচ্ছাদন দ্বারা বেষ্টিত।
আন্তকুমেরু পর্বতমালার চূড়াগুলো এবং শুষ্ক উপত্যকাগুলো বরফাচ্ছাদিত নয়, যা কুমেরু মহাদেশে দুর্লভ। শীর্ষ চূড়াগুলো সমুদ্রসীমার চেয়ে এরও বেশি উঁচু। ম্যাকমার্ডো প্রণালীর নিকটে ম্যাকমার্ডো শুষ্ক উপত্যকায় বিশেষ প্রকৃতির জলবায়ু লক্ষণীয় - যেখানে ভৌগোলিক কারণে বরফ গলন ও বাষ্পীভবনের মাধ্যমে অপসারিত হয়, এবং অত্যন্ত কম তুষারপাতের ফলে এই উপত্যকা বরফ ও তুষার মুক্ত থাকে। ম্যাকমার্ডো শুষ্ক উপত্যকা আন্তকুমেরু পর্বতমালার বৃষ্টিচ্ছায়ায় অবস্থিত হওয়ার কারণে প্রকৃতপক্ষে এটি একটি মরুভূমি, যা পৃথিবীর শীতলতম মরুভূমি হিসেবে গিনেস বিশ্ব রেকর্ডের অন্তর্ভুক্ত। আন্তকুমেরু পর্বতমালার সর্বোচ্চ শৃঙ্গ হচ্ছে রাণী আলেকজান্দ্রা পর্বতশ্রেণীর অন্তর্ভুক্ত কার্কপ্যাট্রিক পর্বত, যার উচ্চতা ৪,৫২৮ মি। বিচ্ছিন্ন বরফহীন পর্বতগুলো যা চারপাশে বরফ দ্বারা বেষ্টিত, সেগুলোকে নুনাতাক বলা হয়।
পেঙ্গুইন, সীল মাছ ও সামুদ্রিক পাখিরা ভিক্টোরিয়া ল্যান্ডের রস সাগর তীরে বসবাস করে। পর্বতমালার ভেতরে জীববৈচিত্র্য অণুজীব, মিথোজীবী ভুঁইফোঁড়, শৈবাল ও ছত্রাকের মাঝেই সীমাবদ্ধ।
অ্যান্টার্কটিক উপদ্বীপ

অ্যান্টার্কটিক উপদ্বীপ () অ্যান্টার্কটিকা মহাদেশের মূল ভূখণ্ডের উত্তরসীমায় অবস্থিত একটি উপদ্বীপ। এটি অ্যান্টার্কটিকা মহাদেশের বৃহত্তম উপদ্বীপ, যা অ্যাডামস অন্তরীপ (ওয়েডেল সাগর) ও একলান্ড দ্বীপপুঞ্জের দক্ষিণাংশের সংযোজক রেখা হতে প্রায় পর্যন্ত বর্ধিত হয়ে দক্ষিণ মহাসাগরে প্রবেশ করেছে। বরফের আচ্ছাদনের নিচে কুমেরু উপদ্বীপ একগুচ্ছ শক্ত নিরেট প্রস্তর দ্বীপের সমন্বয়ে গঠিত; যেগুলো সুগভীর প্রণালী দ্বারা একে অপর থেকে বিচ্ছিন্ন। দ্বীপগুলো ভূমিস্থ বরফের আচ্ছাদন দ্বারা একে অপরের সাথে সংযুক্ত হয়েছে। দক্ষিণ আমেরিকা মহাদেশের দক্ষিণসীমায় অবস্থিত তিয়ের্‌রা দেল ফুয়েগো দ্বীপপুঞ্জ ও অ্যান্টার্কটিক উপদ্বীপের মাঝে রয়েছে ড্রেক প্রণালী, যা প্রশ্বস্ততায় প্রায় ।
বর্তমানে অ্যান্টার্কটিক উপদ্বীপে অনেকগুলো গবেষণাকেন্দ্র রয়েছে এবং বিভিন্ন দেশ এখানে সার্বভৌম প্রভূত্ব দাবী করেছে। এই উপদ্বীপে আর্জেন্টিনা, চিলি এবং যুক্তরাজ্যের বিতর্কিত ও অধিক্রমণশীল দাবী রয়েছে। এসব দাবীর কোনটিই আন্তর্জাতিক স্বীকৃতিপ্রাপ্ত নয় এবং, অ্যান্টার্কটিক চুক্তি ব্যবস্থা অনুসারে, সংশ্লিষ্ট দেশগুলো তাদের দাবী জোরদার করা থেকে বিরত রয়েছে। এই উপদ্বীপে আর্জেন্টিনার সর্বাধিক সংখ্যক ঘাঁটি ও কর্মচারীবৃন্দ রয়েছে।
ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ

ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ হলো একটি পুরুষদের পেশাদার কুস্তি চ্যাম্পিয়নশিপ যা আমেরিকান প্রচার ডাব্লিউডাব্লিউই দ্বারা তৈরি এবং প্রচার করা হয়েছে, যেটি "র" ব্র্যান্ড ডিভিশনে ডিফেন্ড করা হয়েছে। এটি স্ম্যাকডাউনে ডাব্লিউডাব্লিউই ইউনাইটেড স্টেটস চ্যাম্পিয়নশিপের সাথে ডাব্লিউডাব্লিউই এর মেইন রোস্টারের জন্য দুটি মাধ্যমিক চ্যাম্পিয়নশিপের একটি। বর্তমান চ্যাম্পিয়ন হলেন গুন্থার, যিনি তার প্রথম রাজত্বে ছিলেন, যা চ্যাম্পিয়ন হিসাবে দীর্ঘতম একক রাজত্ব এবং সর্বাধিক ক্রমবর্ধমান দিন উভয়ের রেকর্ড। তিনি স্ম্যাকডাউন ব্র্যান্ডে থাকাকালীন ১০ জুন, ২০২২-এ স্ম্যাকডাউনের পর্বে রিকোশেটকে হারিয়ে চ্যাম্পিয়নশিপটি জিতেছিলেন।
২০০২ সাল পর্যন্ত ডাব্লিউডাব্লিউই আন্তঃমহাদেশীয় চ্যাম্পিয়নশিপ প্রথমে ওয়ার্ল্ড রেসলিং ফেডারেশন আন্তঃমহাদেশীয় চ্যাম্পিয়নশিপ বা বিশ্ব কুস্তি ফেডারেশন আন্তঃমহাদেশীয় চ্যাম্পিয়নশিপ নামে পরিচিত ছিল। ১৯৭৯ সালে এই খেতাবের অভিষেক হয়েছিল়। ১৯৭৯ সালের ১৫ই এপ্রিল প্যাট প্যাটারসন প্রথম বা উদ্ভোদনী চ্যাম্পিয়ন হয়েছিলেন়।
২০০১ সালের মার্চে ওয়ার্ল্ড রেসলিং ফেডারেশন ওয়ার্ল্ড চ্যাম্পিয়নশিপ রেসলিং কিনে নেয়। ২০০১ সালের সার্ভাইবার সিরিজে ডাব্লিউসিডাব্লিউ মার্কিন যুক্তরাষ্ট্রীয় চ্যাম্পিয়নশিপের সাথে সম্বনিত করা হয়। মার্কিন যুক্তরাষ্ট্রীয় চ্যাম্পিয়ন এজ, আন্তঃমহাদেশীয় চ্যাম্পিয়ন টেষ্টকে হারিয়ে নতুন আন্তঃমহাদেশীয় চ্যাম্পিয়ন হয়। কিন্তু ঐ সময় মার্কিন যুক্তরাষ্ট্রীয় চ্যাম্পিয়নশিপ অসক্রিয় ছিল।
পরে ২০০২ সালে ডাব্লিউডাব্লিউএফ/ডাব্লিউডাব্লিউই তাদের নাম পরিবর্তন করে। ফলে এই চ্যাম্পিয়নশিপের নাম দেওয়া হয় ডাব্লিউডাব্লিউই আন্তঃমহাদেশীয় চ্যাম্পিয়নশিপ।
বাংলাদেশ খেলাফত আন্দোলন

বাংলাদেশ খেলাফত আন্দোলন হলো বাংলাদেশের একটি ইসলামপন্থী রাজনৈতিক দল। হাবিবুল্লাহ মিয়াজী এই দলের আমীর এবং ইউসুফ সাদেক হক্কানী মহাসচিব।
১৯৮১ সালে বাংলাদেশের রাষ্ট্রপতি নির্বাচনের প্রেক্ষাপটে মুহাম্মদুল্লাহ হাফেজ্জীর নেতৃত্বে দলটি প্রতিষ্ঠিত হয়।
বিশ্ব হেপাটাইটিস দিবস

বিশ্ব হেপাটাইটিস দিবস,প্রতি বছর ২৮ জুলাই বিশ্বব্যাপী পালিত হয় ৷ দিবসটির উদ্দেশ্য হচ্ছে সারাবিশ্বে হেপাটাইটিস এ, বি, সি, ডি ও ই সম্পর্কে জনসচেতনতা তৈরি করা; রোগনির্ণয়, প্রতিরোধ ও প্রতিকার সম্পর্কে সচেতনতা তৈরি করা ৷ প্রতিবছর গোটা বিশ্বে হেপাটাইটিসে আক্রান্ত হয়ে প্রায় ১.৪ মিলিয়ন লোক মারা যায় ৷
বিশ্ব হেপাটাইটিস দিবস বিশ্ব স্বাস্থ্য সংস্থার জরিপে অন্যতম আটটি অফিসিয়াল পাবলিক হেলথের মধ্যে একটি ৷ অন্যান্য দিবসসমূহ হলো বিশ্ব স্বাস্থ্য দিবস, বিশ্ব রক্তদাতা দিবস, বিশ্ব ইম্যুনাইজেশন সপ্তাহ, বিশ্ব যক্ষ্মা দিবস, বিশ্ব তামাক দিবস, বিশ্ব ম্যালেরিয়া দিবস এবং বিশ্ব এইডস দিবস।
২০০৮ সালের ২৮ জুলাই বিশ্ববাসীকে সচেতন করতে হেপাটাইটিস দিবস পালনের উদ্যোগ গ্রহণ করে ‘বিশ্ব হেপাটাইটিস অ্যালায়েন্স’। ২০১১ সালে বিশ্বস্বাস্থ্য সংস্থা বিশ্ব হেপাটাইটিস দিবসটিকে স্বীকৃতি দেয়। নোবেলবিজয়ী বিজ্ঞানী বারুচ স্যামুয়েল ব্লুমবার্গ হেপাটাইটিস-বি ভাইরাস আবিষ্কার করেন। তিনি এই রোগ নির্ণয়ের জন্য পরীক্ষাব্যবস্থা উন্নত করেন ও টিকা দেওয়া শুরু করেন।
চিকিৎসাবিদ্যায় তাঁর এই অবদানকে স্বীকৃতি জানাতে তার জন্মদিনে (২৮ জুলাই) বিশ্ব হেপাটাইটিস দিবস পালিত হয়।
বিশ্ব স্বাস্থ্য সংস্থার তথ্য মোতাবেক, বাংলাদেশে হেপাটাইটিস ‘বি’ ও ‘সি’ ভাইরাসে প্রায় ১ কোটি মানুষ আক্রান্ত। বেসরকারি হিসাবে হেপাটাইটিসে দেশে প্রতি বছর ২০ হাজারের বেশি মানুষের মৃত্যু হয়। সারা বিশ্বে হেপাটাইটিস ‘বি’ ও ‘সি’ ভাইরাসে সংক্রমিত ১০ জনের মধ্যে ৯ জনই জানেন না যে তার শরীরে এই ভাইরাস আছে।
লিভার ফাউন্ডেশন অব বাংলাদেশ হেপাটোলজি সোসাইটির এক গবেষণায় বলা হয়েছে, জন্ডিস নিয়ে হাসপাতালে চিকিৎসা নিতে আসা রোগীদের শতকরা ৭৬ ভাগ হেপাটাইটিস ভাইরাসে আক্রান্ত।
নেপচুনোত্তর বস্তু

নেপচুনোত্তর বস্তু বা নেপচুন-উত্তর বস্তু () বলতে সৌর জগতের সে সকল গৌণ গ্রহরাশি বোঝায় যা সূর্যকে নেপচুন অপেক্ষা বেশি গড় দূরত্বে (অর্ধ-মুখ্য অক্ষ), অর্থাৎ ৩০ মহাকাশীয় এককের (AU) বেশি দূরত্বে প্রদক্ষিণ করে। ১৫০ AU এর বেশি অর্ধ-মুখ্য অক্ষ এবং ৩০ AU এর বেশি অনুসূর বিশিষ্ট ১২ টি গৌণ গ্রহ এর অস্তিত্ব এ পর্যন্ত জানা গেছে, এদের চরম নেপচুনোত্তর বস্তু () বলা হয়।
১৯৩০ সালে প্রথম নেপচুনোত্তর বস্তু প্লুটো আবিষ্কৃত হয়। ১৯৯২ সালে দ্বিতীয় নেপচুনোত্তর বস্তুর খোঁজ পাওয়া যায়, যার নাম । জুলাই ২০১৫ পর্যন্ত গৌণ গ্রহ কেন্দ্রের "নেপচুনোত্তর বস্তুর তালিকা"-য় ১,৬৫০ এর অধিক নেপচুনোত্তর বস্তু তালিকাভুক্ত হয়েছে। এই বস্তুগুলোর মাঝে ১,৪৭১ টির অনুসূর দূরত্ব নেপচুনের (৩০.১ AU) চেয়ে বেশি। নভেম্বর ২০০৯ পর্যন্ত এদের মাঝে যাদের কক্ষপথ যথেষ্ট ভালভাবে নির্ণিত হয়েছে এমন ২০০ টি বস্তুকে গৌণ গ্রহ আখ্যাপ্রদান করা হয়েছে।
নেপচুনোত্তর বস্তুর মাঝে বৃহত্তম হল প্লুটো, এরপর যথাক্রমে এরিস, মাকেমাকে, , এবং হাউমেয়া।
নেপচুনোত্তর বস্তুগুলোর ব্যাপ্তি সচরাচর কাইপার বেষ্টনী, বিক্ষিপ্ত চাকতি ও উর্ট মেঘ - এই তিন অঞ্চলে ভাগ করা হয়; তবে অনেক ক্ষেত্রে অন্যভাবেও শ্রেণিবিভাগ করা হয়, এবং কিছু কিছু বস্তু যেমন সেডনা কে সহজে শ্রেণীভুক্ত করা যায়নি।
প্রত্যেক গ্রহের কক্ষপথ অন্যান্য গ্রহের মহাকর্ষীয় দ্বারা প্রভাবিত। ১৯০০ দশকের প্রথম ভাগে ইউরেনাস ও নেপচুনের নিরীক্ষিত ও প্রত্যাশিত কক্ষপথের মাঝে অসামঞ্জস্যের পরিপ্রেক্ষিতে ধারণা করা হয় যে নেপচুনের পরে অতিরিক্ত এক বা একাধিক গ্রহ রয়েছে। এই গ্রহগুলির জন্য খোঁজের মাধ্যমেই ১৯৩০ সালে প্লুটো আবিষ্কৃত হয়। কিন্তু, কাক্ষিক অসামঞ্জস্য ব্যাখ্যা করার মত যথেষ্ট ভর প্লুটোর নেই, এবং ১৯৮৯ সালে "ভয়েজার ২" এর পার্শ্বউড়ালের (flyby) সময় নেপচুনের ভরের সংশোধিত অনুমান থেকে দেখা যায় সমস্যা যা মনে করা হত, আসলে তা না।
প্লুটো সবচেয়ে সহজে খুঁজে পাওয়া যাওয়ার কারণ জানা নেপচুনোত্তর বস্তুগুলোর মাঝে এর ঔজ্জ্বল্যের আপাত মান সর্বোচ্চ। এছাড়াও ক্রান্তিবৃত্তের প্রতি এর নতি বেশিরভাগ নেপচুনোত্তর বস্তু অপেক্ষা কম।
হপম্যান কাপ

হপম্যান কাপ পশ্চিম অস্ট্রেলিয়ার পার্থে অনুষ্ঠিত সাংবার্ষিক পর্যায়ে দলগত ইনডোর হার্ডকোর্ট টেনিস প্রতিযোগিতা। প্রত্যেক বছরের জানুয়ারির শুরুর দিকে আয়োজন করা হয়। এটি মূলতঃ দেশ পর্যায়ে মিশ্র-দ্বৈতের দলীয় প্রতিযোগিতা। কখনোবা ডিসেম্বরের শেষার্ধ্বে এ প্রতিযোগিতা অনুষ্ঠিত হতে দেখা যায়। প্রতিযোগিতাটি ‘চ্যাম্পিয়নশিপ’ নামে আখ্যাযিত করা হয়ে থাকে।
অস্ট্রেলিয়ার বিখ্যাত টেনিস তারকা হ্যারি হপম্যানের (১৯০৬-১৯৮৫) সম্মানার্থে এ চ্যাম্পিয়নশিপের নামকরণ করা হয়েছে। তিনি অস্ট্রেলিয়ার পক্ষে ১৯৩৮ থেকে ১৯৬৯ সময়কালে ১৫বার ডেভিস কাপের শিরোপা লাভ করেছিলেন। পরবর্তীকালে কোচের দায়িত্ব পালন করেছেন। ১৯৮৯ সালে প্রথমবারের মতো হপম্যান কাপের আয়োজন করা হয়। মার্কিন যুক্তরাষ্ট্রে বসবাসকারী তাঁর বিধবা দ্বিতীয় পত্নী লুসি পোপ ফক্স বার্ষিকাকারে অনুষ্ঠিত এ প্রতিযোগিতায় নিয়মিতভাবে উপস্থিত থাকেন। আন্তর্জাতিক টেনিস ফেডারেশনের প্রণীত সময়সূচী অনুযায়ী প্রতিযোগিতাটি অনুষ্ঠিত হয়। অস্ট্রেলিয়ায় ব্যাপকভাবে সরাসরি টেলিভিশনে এ প্রতিযোগিতা সম্প্রচার করা হয়। ২০১৩ সালে পার্থে প্রথমবারের মতো হ্পম্যান কাপ অনুষ্ঠিত হয়।
এ প্রতিযোগিতায় অংশগ্রহণকারী খেলোয়াড়দের ব্যক্তিগত ফলাফল বিশ্ব টেনিস র‌্যাঙ্কিংয়ে অন্তর্ভুক্ত করা হয় না। বিজয়ী দলকে স্মারকসূচক ট্রফি হিসেবে ‘সিলভার কাপ’ প্রদান করা হয়। এছাড়াও বিজয়ী দলের সদস্যকে গোলাপী আর্জিল হীরকখচিত টেনিস র‌্যাকেট ও বল সহযোগে নির্মিত ব্যক্তিগত ট্রফিও প্রদান করা হচ্ছে। এ ট্রফিগুলোর মূল্যমান $২৬,০০০।
পুরুষদের ডেভিস কাপ ও মহিলাদের ফেড কাপের ন্যায় হপম্যান কাপ প্রতিযোগিতা অনুষ্ঠিত হয় না। প্রত্যেক দেশ থেকে পুরুষ ও মহিলা খেলোয়াড়দের নিয়ে গড়া সম্মিলিত দল একটি দেশের প্রতিনিধিত্ব করে। শুধুমাত্র খেলোয়াড়দেরকেই প্রতিযোগিতায় অংশগ্রহণের আমন্ত্রণ জানানো হয়। কিন্তু জাতীয় দলের কোচ ঐ দলের সাথে যুক্ত হতে পারবেন না। বার্ষিকাকারে অনুষ্ঠিত এ প্রতিযোগিতায় সর্বমোট আটটি দেশ অংশ নিয়ে থাকে। তন্মধ্যে সর্বশেষ দলকে প্লে-অফ ম্যাচের মাধ্যমে অংশ নিতে হয়। তবে, ২০০৭ সালের প্রতিযোগিতায় ভিন্ন ছিল।
প্রত্যেক দলে একজন পুরুষ ও একজন মহিলা টেনিস খেলোয়াড়কে নিয়ে গঠিত হয়। দুই দলের মধ্যকার এ চ্যাম্পিয়নশিপে -
প্রতিযোগিতায় অংশগ্রহণকারী আটটি দল দুই গ্রুপে বিভক্ত হবে। দুইটি দলকে শীর্ষে রেখে এ গ্রুপ বিভাজন করা হয়। প্রত্যেক দল রাউন্ড-রবিন পদ্ধতিতে অপর তিনটি দলের মুখোমুখি হবে। তবে শীর্ষ বাছাইয়ের ক্ষেত্রে উভয় গ্রুপের সমশক্তিমত্তার অধিকারী হবার দিকে নজর দেয়া হয়। প্রত্যেক গ্রুপের শীর্ষস্থানীয় দল প্রতিযোগিতার চূড়ান্ত খেলায় অবতীর্ণ হয়। বিজয়ী দলকে শিরোপা প্রদান করা হয়। কোন খেলোয়াড় আঘাতপ্রাপ্ত হলে সংশ্লিষ্ট খেলোয়াড়ের চেয়ে নিম্ন র‌্যাঙ্কিংধারী খেলোয়াড়কে স্থলাভিষিক্ত করা হয়।
প্রভাবতীগুপ্ত

প্রভাবতীগুপ্ত গুপ্ত রাজবংশের একজন রাজকুমারী ছিলেন।
প্রভাবতীগুপ্ত গুপ্ত সম্রাট দ্বিতীয় চন্দ্রগুপ্তের কন্যা ছিলেন। তার সঙ্গে বাকাটক রাজবংশের দ্বিতীয় রুদ্রসেনের বিবাহ হয়। অল্পকাল রাজত্বের পরেই ৩৮৫ খ্রিষ্টাব্দে দ্বিতীয় রুদ্রসেনের মৃত্যুর হলে প্রভাবতীগুপ্ত তার দুই নাবালক পুত্র দিবাকরসেন ও দামোদরসেনের অভিভাবক ও রাজপ্রতিনিধি হয়ে কুড়ি বছর রাজ্যভার সামলান। এই সময় এই বাকাটক রাজ্য বস্তুতঃ গুপ্ত সাম্রাজ্যের শাসনতন্ত্রের অংশ হয়ে যায়।
তোমা পিকেতি

তোমা পিকেতি () একজন ফরাসি অর্থনীতিবিদ। তিনি ২০১৩ সালে তার গ্রন্থ "ল্য কাপিতাল ও ভাঁতে-উ্যনিয়েম সিয়েকল" (ফরাসি "Le Capital au XXXIe Siècle"; "একবিংশ শতাব্দীতে পুঁজি") প্রকাশের পরে বিশেষ খ্যাতি অর্জন করেন।
অর্থনীতিবিদ পিকেতি ১৯৭১ সালে ফ্রান্সে জন্মগ্রহণ করেন। তার বাবা-মা ত্রোত্‌স্কীয় ঘরানার রাজনীতির অনুসারী ছিলেন এবং ফ্রান্সের সমাজতান্ত্রিক দলের (পার্তি সোসিয়ালিস্ত) সাথে সম্পৃক্ত ছিলেন।
পিকেতি ফ্রান্সের উচ্চমাধ্যমিক পর্যায়ের বাকালোরেয়া পরীক্ষায় উত্তীর্ণ হওয়ার পরে প্যারিসের একল নর্মাল সুপেরিয়র নামক খ্যাতনামা উচ্চশিক্ষাপ্রতিষ্ঠানে পড়াশোনা করেন এবং সেখান থেকে ১৯৯০ সালে গণিত ক্ষেত্রে বিজ্ঞানে স্নাতক উপাধি লাভ করেন। ১৯৯৩ সালে তিনি একল দে জোত জেত্যুদ অঁ সিয়ঁস সোসিয়াল (École des Hautes Études en Sciences Sociales, "সামাজিক বিজ্ঞানসমূহের উচ্চশিক্ষা বিদ্যালয়") এবং লন্ডন স্কুল অফ একোনমিকসের ("লন্ডন অর্থশাস্ত্র বিদ্যালয়") যৌথ ইউরোপীয় ডক্টরাল প্রোগ্রামে অংশগ্রহণ শেষে পিএইচডি উপাধি অর্জন করেন। তার পিএইচডি অভিসন্দর্ভের বিষয় ছিল সম্পদের পুনর্বণ্টন তত্ত্ব। 
১৯৯৩ থেকে ১৯৯৫ সাল পর্যন্ত পিকেতি মার্কিন যুক্তরাষ্ট্রের ম্যাসাচুসেটস অফ টেকনোলজি উচ্চশিক্ষা প্রতিষ্ঠানে শিক্ষকতা করেন। এরপর তিনি স্বদেশভূমি ফ্রান্সে প্রত্যাবর্তন করেন এবং সেখানে সঁত্র নাসিওনাল দ্য লা র‍্যশের্শ সিয়ঁতিফিক (Centre National de la Recherche Scientifique, "জাতীয় বৈজ্ঞানিক গবেষণা কেন্দ্র") গবেষণা সহযোগী (রিসার্চ ফেলো) হিসেবে যোগদান করেন। ২০০০ সালে তিনি তার মাতৃ-বিদ্যালয় একল দে জোত জেত্যুদ অঁ সিয়ঁস সোসিয়াল-এ অধ্যাপক হিসেবে নিয়োগ পান এবং তারও পরে ২০০৭ সালে প্যারিস স্কুল অফ একোনমিকস-এ প্রতিষ্ঠাতা পরিচালক হিসেবে অধ্যাপনা শুরু করেন।
পিকেতির প্রধানতম গ্রন্থ হচ্ছে প্রায় ৭ শতাধিক পৃষ্ঠায় বর্ণিত "ক্যাপিটাল ইন দ্য টোয়েন্টি-ফার্স্ট সেঞ্চুরি" বইটি। ২০১৪ সালে পিকেতির "ল্য কাপিতাল" বইটি ইংরেজিতে অনূদিত হয়ে প্রকাশিত হবার পরেই মোটামুটি অপরিচিত পিকেতি দ্রুত আন্তর্জাতিক খ্যাতি লাভ করেন। বইটি একটি সর্বাধিক বিক্রীত গ্রন্থ বা "বেস্টসেলার" গ্রন্থে পরিণত হয়। তার গ্রন্থের কারণে উদারপন্থী ও রক্ষণশীল অর্থনীতিবিদদের মধ্যে অর্থনৈতিক বৈষম্য, সম্পদের বণ্টন এবং পুঁজিবাদের ভবিষ্যৎ নিয়ে তুমুল বিতর্কের সূত্রপাত হয়। পিকেতি তার গ্রন্থে দাবী করেন যে "পুঁজিবাদের অভ্যন্তরে কেন্দ্রীয় অসঙ্গতি" বিদ্যমান। তার মতে পুঁজির উপরে যে গড় মুনাফা পাওয়া যায়, তা অর্থনৈতিক প্রবৃদ্ধির হারের চেয়ে সবসময়েই বেশি হয়। সুতরাং উত্তরাধিকার সূত্রে প্রাপ্ত সম্পদ সর্বদাই আয়কৃত সম্পদের চেয়ে বেশি হারে বৃদ্ধি পায়, যদি না মহাযুদ্ধ, মহামন্দা ও সরকারের বিশেষ হস্তক্ষেপ না ঘটে। এই প্রবণতার কারণে সমাজে অর্থনৈতিক বৈষম্যের হার এমন চরম পর্যায়ে পৌঁছাতে পারে, যে সেখানে গণতন্ত্র হুমকির সম্মুখীন হয়ে পড়তে পারে। যদি এই ধরনের পুঁজিবাদকে প্রশ্রয় দেওয়া হয়, তাহলে আবারও ১৯শ শতকীয় "উত্তরাধিকারভিত্তিক পুঁজিবাদ" ফেরত আসতে পারে, যেখানে শ্রমের চেয়ে উত্তরাধিকার বা বিবাহসূত্রে সম্পদ অর্জন বেশি পছন্দনীয় কৌশল ছিল। পিকেতি বিগত ২ শত বছর ধরে মার্কিন যুক্তরাষ্ট্র ও ইউরোপের (বিশেষ করে ফ্রান্সের) করের দলিলপত্রের উপরে গবেষণা চালিয়ে এই উপসংহারে উপনীত হন। এইসব তথ্য যোগাড়ের কাজে তাকে ফরাসি-মার্কিন অর্থনীতিবিদ এমানুয়েল সেজ এবং ব্রিটিশ অর্থনীতিবিদ অ্যান্থনি অ্যাটকিনসন সহায়তা করেন।
অর্থনৈতিক বৈষম্যের সঙ্কট দূরীকরণে পিকেতি কর নীতিতে পরিবর্তন আনার প্রস্তাব রাখেন। তিনি সমস্ত অর্থনৈতিক সম্পদের উপর একটি বাৎসরিক সার্বজনীন ক্রমবর্ধমান কর প্রয়োগের ব্যাপারে মত দেন।
রামগুপ্ত

রামগুপ্ত () সম্ভবতঃ একজন গুপ্ত সম্রাট ছিলেন।
৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।
"দেবীচন্দ্রগুপ্ত" নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।
যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে "মহাদেবী ধ্রুবদেবী" এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।
কুসুম (ডিম)

ডিমের কুসুম বলতে বুঝায় ডিমের মাঝে অবস্থিত হলুদ অংশকে যা ভ্রুণের খাবার হিসাবে ব্যবহার করে। একটি ডিমের প্রোটিনের ৪৩% কুসুম থেকে আসে। 
একটি ডিমের মোট তরলের প্রায় ৩৩% কুসুম; এতে ৬০ ক্যালরি বিদ্যমান, ৩ ধরনের ক্যালরি ডিমের কুসুমে বিদ্যমান।
একটি বড় ডিমের কুসুমে (মোট ৬০ গ্রাম এ ১৭ গ্রাম কুসুম) বিদ্যমান উপাদান: ২.৭ গ্রাম প্রোটিন ২১০ মিলিগ্রাম কলেস্টোরেল, ০.৬১ গ্রাম শর্করা, এবং ৪.৫১ গ্রাম মোট চর্বি রয়েছে ,
চর্বি জাতীয় দ্রবনীয় সকল ভিটামিন (এ, ডি, ই, এবং কে) ডিমের কুসুমে পাওয়া যায়। ডিমের কুসুম একটি ভিটামিন ডি সমৃদ্ধ প্রাকৃতিক খাবার।
ডিমের কুসুম অনেক আগে থেকেই ফ্যাটি খাবার হিসাবে ব্যবহৃত হচ্ছে। 
ডিমের কুসুম প্রসাধনী এবং ফার্মাসিউটিক্যাল হিসাবে ব্যবহার আছে। ডিমের তেলে লিকিথিন আছে। ওজন উপর ভিত্তি করে একটি ডিমের কুসুমে ৯% লিকিথিন রয়েছে। 
হলুদ রঙ হিসেবে পরিচিত হলুদ বা কমলা কুসুম ক্যারটিনয়েড যা লৌহ এবং ম্যাঙ্গানিজের উত্তম উৎস।
কুসুম এর প্রোটিন বিভিন্ন স্বতন্ত্র ভূমিকা আছে। ক্যালসিয়াম ও আয়রন তৈরির ফলে ভ্রূণের জন্য উপকারী এবং অন্যান্য কাজের জন্য খুবই গুরুত্বপূর্ণ । ফসফরাস প্রকৃতির (১০%) প্রোটিন, ক্লাস্টার সুদক্ষ মেটাল বাঁধাই ফসফেট গ্রুপ উচ্চ ঘনত্বের হয়।
লিপোভিটেলিয়াস লিপিড এবং মেটাল স্টোরেজ জড়িত, এবং একটি ভিন্নধর্মী মিশ্রণ থাকে যা প্রায় ১৬% এর (W / W) noncovalently লিপিড, সবচেয়ে হচ্ছে ফসফোলিপিডসে ঢাকা। লিপোভিটেলিয়াস -১ দুটি শিকল LV1N এবং LV1C রয়েছে।
কুসুম বেশিরভাগ অংশ ৯০% ক্যালসিয়াম আছে, আয়রন , ফসফরাস , জিঙ্ক ,
থায়ামাইন , ভিটামিন বি 6,
ভিটামিন বি 12 এবং প্যানথোথেনিক অ্যাসিড আছে। উপরন্তু, ডিমের কুসুমের আবরণ চর্বি জাতীয় দ্রবণীয় কিছু ভিটামিন, যেমন : এ , ডি, ই এবং কে ডিমে আছে। সেই সাথে অত্যাবশ্যকীয় ফ্যাটি অ্যাসিড থাকে। বড় একটি ডিম থেকে একটি কুসুমে ক্যালসিয়াম আছে প্রায় ২২ মিলিগ্রাম, ফসফরাস ৬৬ মিলিগ্রাম, ৯.৫ মাইক্রোগ্রাম রয়েছে সেলেনিয়াম এবং ১৯ মিলিগ্রাম পটাশিয়াম (+ইউএসডিএ অনুযায়ী)। ডিমের কুসুম ১০০ গ্রাম প্রতি পুষ্টির পরিমাণে জন্য ডানদিকের চার্ট পড়ুন। 
হালকা হলুদ হয়।মাঝেমাঝে কমলা হয়। সাধারণত কুসুম বিহীন ডিম হয় না। মাঝেমাঝে কুসুম ঘন হয়।
ল্য কাপিতাল ও ভাঁতে-উ্যনিয়েম সিয়েক্‌ল

ল্য কাপিতাল ও ভাঁতে-উ্যনিয়েম সিয়েক্‌ল (; বাংলা অর্থ "একবিংশ শতাব্দীতে পুঁজি") ফরাসি অর্থনীতিবিদ তোমা পিকেতি রচিত ও ২০১৩ সালে ফরাসি ভাষায় প্রকাশিত একটি ঐতিহাসিক অর্থনৈতিক গ্রন্থ। এটিকে পরবর্তীতে ২০১৪ সালে ইংরেজি ভাষায় অনুবাদ করা হয়, যার নাম "ক্যাপিটাল ইন দ্য টুয়েন্টি-ফার্স্ট সেঞ্চুরি" ("Capital in the Twenty-First Century")। এই গ্রন্থটিতে পিকেতি ১৮শ শতক থেকে ইউরোপ মহাদেশে ও মার্কিন যুক্তরাষ্ট্রে বিদ্যমান অর্থনৈতিক বৈষম্য নিয়ে তাঁর গবেষণার সারমর্ম প্রকাশ করেছেন। বইটির মূল প্রতিপাদ্য হল এই যে যখন দীর্ঘ মেয়াদে পুঁজির উপর প্রতিদানের হার "r" অর্থনৈতিক প্রবৃদ্ধির হার "g"-এর চেয়ে বেশি হয়, তার পরিণামে সম্পদের পুঞ্জীভবন ঘটে এবং সম্পদের এই বৈষম্য সামাজিক ও অর্থনৈতিক অস্থিতিশীলতার সৃষ্টি করে। পিকেতি এর সমাধান হিসেবে সম্পদের উপরে একটি সামগ্রিক প্রগতিশীল বা উর্ধ্বগতিশীল কর ব্যবস্থা প্রস্তাব করেছেন, যা বৈষম্য হ্রাস করতে সাহায্য করতে পারে এবং একটি অতিক্ষুদ্র সংখ্যালঘু গোষ্ঠীর কাছে বিপুল পরিমাণ সম্পদ কুক্ষিগত হওয়া এড়ানো যায়।
তৃতীয় রুদ্রসিংহ

তৃতীয় রুদ্রসিংহ অন্তিম পশ্চিমী ক্ষত্রপ শাসক ছিলেন। গুপ্ত সম্রাট দ্বিতীয় চন্দ্রগুপ্ত তাকে হত্যা করে পশ্চিমী ক্ষত্রপ রাজ্যেকে গুপ্ত সাম্রাজ্যের অন্তর্ভুক্ত করেন।
১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।
"দেবীচন্দ্রগুপ্ত" নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।
যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে "মহাদেবী ধ্রুবদেবী" এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।
কাট্টলী নুরুল হক চৌধুরী উচ্চ বিদ্যালয়

কাট্টলী নুরুল হক চৌধুরী উচ্চ বিদ্যালয় বাংলাদেশের চট্টগ্রাম জেলায় অবস্থিত একটি মাধ্যমিক স্তরের শিক্ষাপ্রতিষ্ঠান। ঐতিহ্যবাহী এই শিক্ষাপ্রতিষ্ঠানটি ১৯৪১ সালে প্রতিষ্ঠিত হয়।
কাট্টলী নুরুল হক চৌধুরী উচ্চ বিদ্যালয়টি চট্টগ্রাম বিভাগের চট্টগ্রাম জেলার আকবরশাহ থানার কর্ণেলহাট এলাকায় অবস্থিত।
চট্টগ্রামের কাট্টলী গ্রামের জমিদার হাসেম-নাজির পরিবারের পৃষ্ঠপোষকতায় কিছু দাতব্য জমি নিয়ে ১৯০৯ সালে কাট্টলী মাধ্যমিক ইংলিশ স্কুল ও ১৯২৬ সালে হাসেম নাজির দাতব্য চিকিৎসালয় প্রতিষ্ঠিত হয়। কাট্টলী মাধ্যমিক ইংলিশ স্কুলকে উচ্চ মাধ্যমিক স্তরে উন্নিত করতে এবং কলকাতা বিশ্ববিদ্যালয়ের অধিভুক্তি অর্জনের জন্য স্বনামধন্য শিক্ষাবিদ মৌলভী তমিজুর রহমান ও তৎকালীন কাট্টলী ইউনিয়ন পরিষদের চেয়ারম্যান ছিদ্দিক চৌধুরী ১৯৪১ সালে কলকাতায় হাসেম-নাজির পরিবারের নিকট আত্নিয় নুরুল হক চৌধুরীর সঙ্গে সাক্ষাৎ করে সহযোগিতা কামনা করেন। নুরুল হক চৌধুরী কলকাতার তৎকালীন উপাচার্য স্যার আশুতোষ মুখোপাধ্যায় এর নিকট উক্ত স্কুলটিকে কলকাতা বিশ্ববিদ্যালয়ে অধিভুক্ত করার আবেদন করলে তিনি এ ব্যাপারে নানা সরকারি দীর্ঘমেয়াদী সরকারি প্রক্রিয়ার কথা ব্যক্ত করেন। যেহেতু নুরুল হক চৌধুরী তৎকালীন বঙ্গিয় আইন পরিষদের সদস্য, কলকাতা বিশ্ববিদ্যালয়ের সিনেট সদস্য ও আইন বিভাগের অধ্যাপক এবং কলকাতা উচ্চ আদালতের আইনজীবী হিসেবে সকলের নিকট পরিচিত ছিলেন, স্যার আশুতোষ মুখোপাধ্যায়, নুরুল হক চৌধুরীর নামে স্কুলের নামকরণ হলে, উক্ত প্রক্রিয়া ছাড়াই অধিভুক্তি দেয়া যাবে বলে মত প্রকাশ করেন। তাই স্কুলটিকে ১৯৪১ সালে কাট্টলী নুরুল হক চৌধুরী হাই ইংলিশ স্কুল নামে নামকরণ করা হয় এবং কলকাতা বিশ্ববিদ্যালয়ের অধিভুক্তি প্রদান করা হয়। এ সময় নুরুল হক চৌধুরী উক্ত স্কুলটির নতুন অবকাঠামো নির্মাণের জন্য মৌলভী তমিজুর রহমানকে নগদ অর্থ প্রদান করেন।
বিদ্যালয়টি ৩.১২ একর জমির উপর অবস্থিত। এতে নব নির্মিত ৫ তলা বিশিষ্ট একাডেমিক ৬ষ্ঠ থেকে ১০ম শ্রেণী পর্যন্ত মোট ১৬টি সেকশনে ১০৩০ জন ছাত্র-ছাত্রী অধ্যয়নরত আছে। বিদ্যালয়ে বিজ্ঞান, ব্যবসায় শিক্ষা ও মানবিক শাখা চালু আছে। অভিজ্ঞ ও যোগ্যতাসম্পন্ন ২৮ জন শিক্ষক-শিক্ষিকা কর্মরত আছেন। বিদ্যালয়ে ২টি মাল্টিমিডিয়া ক্লাসরুম, ২টি আধুনিক কম্পিউটার ল্যাব, পদার্থ বিজ্ঞান, রসায়ন ও জীব বিজ্ঞানের জন্য পৃথক পরিক্ষাগার ও একটি সমৃদ্ধ পাঠাগার আছে। তাছাড়া অফিসের কাজে সহযোগীতার জন্য ৩ জন অফিস সহকারী, ১ জন লাইব্রেরিয়ান ও ৯জন চতুর্থ কর্মচারী নিয়োজিত আছে।
কুণ্ডেশ্বরী বিদ্যাপীঠ

কুণ্ডেশ্বরী বিদ্যাপীঠ বাংলাদেশের চট্টগ্রাম জেলায় অবস্থিত একটি আবাসিক বিদ্যায়তন। বাবু নূতন চন্দ্র সিংহ এই বিদ্যালয়টি প্রতিষ্ঠা করেছিলেন এবং ১৯৭১ সালের স্বাধীনতা যুদ্ধকালীন সময় তাকে এখানে হত্যা করার সাথে সাথে এই প্রতিষ্ঠানটিতেও ব্যাপক লুটতরাজ চালানো হয়।
তখন রাউজান থানায় কোন বিদ্যালয় ছিল না বলে নিজের মেয়েকে লেখাপড়া শেখাতে পারেননি, ফলে বাবু নূতন চন্দ্র সিংহের মনে ভারী কষ্ট ছিল; তাই মেয়েদের লেখাপড়ার সুযোগ করে দেয়ার জন্য আবাসিক সুবিধাসহ তিনি কুণ্ডেশ্বরী বিদ্যাপীঠ গড়ে তুলেছিলেন।
এখানে শিক্ষার্থীরা ১ম শ্রেণী থেকে স্নাতক পর্যন্ত আবাসিক ব্যবস্থাপনায় শিক্ষা গ্রহণ করে থাকে। প্রতিষ্ঠানটিতে নিজস্ব ডাকঘর, সরাসরি টেলিফোন যোগাযোগ, পানির পাম্প, জেনারেটর, বাস ইত্যাদির ব্যবস্থা রয়েছে।